Csak lelkesen

Tankönyv 128-131.oldal

Óra elején imádkozd el az Úr imáját ( Mi Atyánk..) Kérés listát tartalmaz ez az ima. Jézus bíztat: kérjünk tőle bátran! Erről szól a Jézus és a Kérés c. rész

Olvasd el a tankönyvből a leckét!

Az összefoglalás és a fogalmak c. részt és a vázlatot tanulgasd!

Oldd meg a 131.o Igaz- hamis feladatot!

A mai leckében a Szentlélekről és a Kegyelemről tanultunk. Fontos tudnivalókat összefoglaljuk, és vázlatként ezt kell lemásolni a füzetbe! Fotózva küldd el nekem a leírt vázlatot!

VÁZLAT:

A Szentlélek

A Szentlélek a Szentháromság harmadik személye, valóságos Isten az Atyával és a Fiúval együtt, akit Jézus Krisztus ígért meg és küldött el Egyházának.

A Szentlélek pünkösd napján szállott az apostolokra.

A Szentlélek azért jött el, hogy a világ végéig az Egyház éltető lelke legyen.

A Szentlélek vezeti az Egyházat a tanításban, az emberek megszentelésében és a pásztori szolgálatban

KEGYELEM

A kegyelem természetfeletti ajándék: Isten élete bennünk a Szentlélek által.

Isten kegyelme kétféle: megszentelő és segítő.

Isten a megszentelő kegyelem által a bűntől megtisztítja és megszenteli lelkünket, gyermekévé fogad és a mennyország örökösévé tesz minket.

A megszentelő kegyelmet először a keresztségben kapjuk meg.

A megszentelő kegyelem addig marad meg bennünk, amíg halálos bűnt nem követünk el.

Isten a segítő kegyelem által megvilágosítja értelmünket, megerősíti akaratunkat és örömmel tölti be szívünket, hogy a jót megismerjük és megtegyük, a rosszat pedig elkerüljük.

Óra végén imádkozd el az Üdvözlégy Mária imát! ( Május a Szűz Anya hónapja – kérjük közbenjárását)